b'\n_START_ARTICLE_\nAlkudija\n_START_SECTION_\nSenamiestis\n_START_PARAGRAPH_\nSenamiestis aptvertas sienomis, kurias stat\xc4\x97 maurai. Maurai \xe2\x80\x93 bendras \xc5\xa0iaur\xc4\x97s Afrikoje gyvenan\xc4\x8di\xc5\xb3 klajokli\xc5\xb3 berber\xc5\xb3, kuriuos VII a. islamizavo arabai, pavadinimas. Alkudijoje yra ir rom\xc4\x97n\xc5\xb3 palikimo \xe2\x80\x93 ma\xc5\xbeas rom\xc4\x97n\xc5\xb3 amfiteatras, ma\xc5\xbeiausias Ispanijoje i\xc5\xa1 vis\xc5\xb3 i\xc5\xa1likusi\xc5\xb3. Sienomis juostas Alkudijos senamiestis yra gra\xc5\xbeus, o did\xc5\xbeioji sienomis juosto senamies\xc4\x8dio dalis yra skirta p\xc4\x97st\xc4\x97siems. Miestelyje veikia daugyb\xc4\x97 kavini\xc5\xb3, parduotuvi\xc5\xb3.\n_START_SECTION_\nPapl\xc5\xabdimys\n_START_PARAGRAPH_\nAlkudijos papl\xc5\xabdimys yra 11 km ilgio. Alkudija yra susijungusi su Plaja de Muro, kuris yra S\xe2\x80\x98Albuferos dalis, apsaugota rezervato dalis, kuri\xc4\x85 labai m\xc4\x97gsta pauk\xc5\xa1\xc4\x8di\xc5\xb3 steb\xc4\x97tojai. Visame baltojo sm\xc4\x97lio papl\xc5\xabdimyje galima i\xc5\xa1bandyti vandens pramogas. J\xc5\xabra negili, tod\xc4\x97l idealiai tinkanti mandytis vaikams. Ten taip pat gausu bar\xc5\xb3, restoran\xc5\xb3, ma\xc5\xbedaug pana\xc5\xa1iais atstumais i\xc5\xa1d\xc4\x97styt\xc5\xb3 paj\xc5\xabryje. Judant link piet\xc5\xb3 papl\xc5\xabdimiai darosi vis tylesni ir ramesni._NEWLINE_I\xc5\xa1 Port de Alkudijos galima valtimi keliauti aplink sal\xc4\x85, taip pat galima keliauti keltu \xc4\xaf Menork\xc4\x85 ir Barselon\xc4\x85.\n_START_SECTION_\nUostas\n_START_PARAGRAPH_\nMiesto uoste yra daug ma\xc5\xbe\xc5\xb3 parduotuvi\xc5\xb3 ir kavini\xc5\xb3. Taip pat gausu viet\xc5\xb3, kur galima \xc4\xafsigyti porceleno, juvelyrikos dirbini\xc5\xb3 ir pana\xc5\xa1i\xc5\xb3 suvenyr\xc5\xb3. Uoste automobiliai neva\xc5\xbein\xc4\x97ja \xe2\x80\x93 jis pritaikymas tik p\xc4\x97stiesiems. Gra\xc5\xbeiausia uoste vaik\xc5\xa1\xc4\x8dioti ankstyvais vakarais._NEWLINE_Alkudija yra 35 minut\xc4\x97s kelio automobiliu nuo Palmos oro uosto.'